open-index/open-wikipedia-markdown huggingface dataset:
Okultizmas

**Okultizmas** – įvairios žinių sistemos ir praktikos, apimančios tikėjimą ir žinias apie antgamtines jėgas bei būtybes.

Okultizmui būdingas tikėjimas, kad:
* šios žinios buvo žinomos senovėje tam tikriems žmonėms, tam tikroms kultūroms, slaptoms bendrijoms, bet buvo prarastos ar tebėra paslėptos nuo plačiųjų visuomenės sluoksnių.
* dabartiniai okultizmo praktikai (tyrinėtojai) tas žinias dabar atkuria.
 
Tai rodo pats okultizmo pavadinimas: žodis *okultizmas* kilęs iš  'slaptas, paslėptas', turint omenyje paslėptas žinias. Ir čia neturimos omenyje valstybės, karinės ar komercinės paslaptys, o paslaptys, susijusios su antgamtinėmis jėgomis. Šiuo požiūriu okultizmas analogiškas ezoterikai.

Kitas okultizmo variantas siejasi su teosofija, tikėjimu kad egzistavo/egzistuoja galingos, išmintingos dvasinės būtybės, kurios tam tikriems žmonėms atskleidžia slaptas žinias apie pasaulio sąrangą ir t. t.

Tokie tikėjimai ir praktikos, tariamai magiški ar dieviški, minimi visose žmonių bendruomenėse rašytinėje istorijoje.

Okultizmo praktikos yra priešingos mokslo praktikai. Esminis skirtumas tas, kad tokioms okultinėms praktikoms kaip magija ir alchemija buvo būdingas žinių slėpimas – magai, alchemikai ir kiti praktikai garsėjo tuo, kad savo žinių nepublikuodavo, o užrašinėdavo įvairiais koduotais pavidalais, kad informacija neplistų tarp nepašvęstųjų. Tuo tarpu Švietimo amžiuje besiformuojančiam mokslui buvo būdingas visų įgyjamų žinių skelbimas visiems pageidaujantiems jas įsisavinti. Dėl šio priešingumo Vakarų Europos kultūroje okultizmo idėja buvo intelektualiai ir moraliai sumenkinta, tačiau kitose visuomenėse nėra laikomasi požiūrio, kad okultizmo kultivuojamos praktikos ir tikėjimai kertasi su vyraujančia pasaulėžiūra, nėra keliama mokslo viršenybė.

## Išnašos
Barsukinė

**Barsukinė** (arba ***Barsukynė, Barsiukynė***) – taip vadinamos Lietuvos gyvenvietės:

* Barsiukynė, buvęs viensėdis Anykščių rajone;
* Barsukinė, kaimas Jonavos rajone;
* Barsukinė, buvęs kaimas Kazlų Rūdos savivaldybėje;
* Kėdainių rajone:
** Barsukynė, kaimas Josvainių seniūnijoje,
** Barsukynė, kaimas Krakių seniūnijoje;
* Barsukynė, buvęs viensėdis Kelmės rajone;
* Marijampolės savivaldybėje:
** Barsukinė, kaimas Mokolų seniūnijoje,
** Barsukinė, kaimas Sasnavos seniūnijoje;
* Barsiukynė, kaimas Panevėžio rajone;
* Barsukinė, kaimas Prienų rajone;
* Barsukinė, kaimas Raseinių rajone;
* Barsukynė, buvęs kaimas Šiaulių rajone;
* Barsukinė, kaimas Šilalės rajone;
* Barsukynė, kaimas Tauragės rajone;
* Barsukinė, kaimas Ukmergės rajone.
Butkaičiai

**Butkaičiais** vadinami kaimai:

* Jurbarko rajone:
** Butkaičiai I (pietuose),
** Butkaičiai II (šiaurėje);
* Šiaulių rajone;
* Šilalės rajone.
Arvydas Vidžiūnas

**Arvydas Vidžiūnas** (g. 1962 m. kovo 8 d. Valenčiūnuose, Šakių raj.) – kalbininkas, filologijos pedagogas, politikas.

## Biografija
1969–1975 m. mokėsi Valenčiūnų aštuonmetėje mokykloje, 1975–1977 m. – Voverių aštuonmetėje mokykloje, 1977–1980 m. – Šakių Zigmo Angariečio vidurinėje mokykloje. 1985 m. baigė Vilniaus universiteto Filologijos fakultetą.

1985–1996 m. Vilniaus universiteto Filologijos fakulteto Lietuvių kalbos katedros asistentas, vyresniasis asistentas, docentas. 1996–2004 m. ir 2008–2016 m. Seimo narys, 1996–1999 m. Seimo pirmininko pavaduotojas, 1999–2000 m. Seimo pirmininko pirmasis pavaduotojas.

Nuo 1993 m. Tėvynės sąjungos narys, 2006–2011 m. šios partijos vykdomasis sekretorius.

## Darbai
* „Jono Jablonskio akcentologija”, 1997 m.

## Nuorodos
* 2008 m. Lietuvos Respublikos Seimo rinkimai.

## Išnašos
S/2003 J 10

**S/2003 J 10** – natūralus Jupiterio palydovas. Atrastas 2003 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Jan Kleyna, Yanga R. Fernández).

Priklauso Karmės palydovų grupei.
  
## Šaltiniai
Alsėdžių herbas

**Alsėdžių herbas** – pagrindinis Alsėdžių miestelio ir Alsėdžių seniūnijos (Plungės rajono savivaldybė) heraldinis simbolis. Pagal herbą yra sukurta ir Alsėdžių vėliava.

## Aprašas

Žaliame herbinio skydo lauke auksinis pastoralas, apipintas sidabrinėmis vynmedžio šakelėmis su trimis auksinėmis vynuogių kekėmis.

## Simbolika

Svarstant herbo idėjas, apsispręsta jame pavaizduoti auksinį pastoralą, apipintą vynmedžio šakelėmis.
* Pastoralas – vienas svarbiausių vyskupo kaip ganytojo atributas.
* Vynmedis – dvasinio gyvenimo ir dosnumo, Kristaus pasiaukojimo ir prisikėlimo simbolis.
* Žalia skydo spalva - simbolizuoja apylinkių grožį, gyventojų vilties ir laisvės siekius.

## Istorija

Herbas patvirtintas Lietuvos Prezidento 2003 m. balandžio 25 d. dekretu Nr. 57. Etalono autorius – dailininkas Arvydas Každailis.

## Šaltiniai
Emanuelis Zingeris

**Emanuelis Zingeris** (g. 1957 m. liepos 16 d. Kaune) – Lietuvos politikas.

## Biografija

1982–1986 m. VU Lietuvių kalbos katedros aspirantas.

1989 m. Sąjūdžio dalyvis. 1989–1991 m. LSDP narys, Organizacinio komiteto narys, 1989–1991 m. LSDP Garbės teismo narys.

1990–1992 m. Aukščiausiosios Tarybos deputatas (Sąjūdžio sąraše), Nepriklausomos valstybės atkūrimo akto signataras, 1992–2000 m. ir nuo 2004 m. Seimo narys.

2000–2004 m. Vilniaus Gaono žydų muziejaus direktorius, Lietuvos žydų kultūros draugijos pirmininkas.

## Apdovanojimai
Apdovanotas:
* Lietuvos didžiojo kunigaikščio Gedimino ordino Komandoro kryžiumi ir Lietuvos nepriklausomybės medaliu (2000);
* Vokietijos Bundesverdienstkreuz ordinu (2000);
* Ukrainos valstybės apdovanojimu – 3-iojo laipsnio ordinu „Už nuopelnus“ už asmenines pastangas vystant draugiškus Lietuvos ir Ukrainos valstybių santykius (2007);
* Karininko kryžiaus ordinu „Už nuopelnus Lenkijos Respublikai“ (2009);
* Trumano ir Reigano laisvės medaliu (USA 2010);
* P. Vileišio Aukso medaliu (2011);
* Lietuvos kariuomenės kūrėjų savanorių medaliu už nuopelnus kuriant ir stiprinant Lietuvos Respublikos krašto apsaugą (2011); 
* Lietuvos Respublikos užsienio reikalų ministerijos garbės ženklu „Lietuvos diplomatijos žvaigždė“ (2012);
* Ukrainos užsienio reikalų ministerijos apdovanojimu – garbės ženklu „Už nuopelnus“ (2012);
* Atminimo ženklu už asmeninį indėlį prisidedant prie Lietuvos pirmininkavimo Europos Sąjungos Tarybai (2013).
* Švedijos Karalystės karališkos šeimos vizito metu Lietuvoje, Jo Didenybės oficialiai apdovanotas vienu aukščiausiu Karalystės ordinu „Royal Order of the Polar Star“ (2015).

## Nuorodos
* 2008 m. Lietuvos Respublikos Seimo rinkimai.

## Išnašos
Klarko jūrų klounas

**Klarko jūrų klounas** (*Amphiprion clarkii*) – vienuolžuvinių (*Pomacentridae*) šeimos labai spalvinga žuvis su juodomis, baltomis ir geltonomis juostomis. Uodegos pelekas baltas ar geltonas ir yra šviesesnis už likusią kūno dalį. Patelė didesnė už patinėlį. Tai populiari akvariuminė žuvis. Gyvena simbiozėje su įvairių rūšių aktinijomis.

Paplitęs tropiniuose vandenyse, lagūnose, tarp koralinių rifų nuo Persų įlankos iki Vakarų Australijos, taip pat Indijos ir Ramiajame vandenynuose iki Taivano, pietų Japonijos.

## Nuorodos
*''Amphiprion clarkii'' (žuvis klounas „klarkas“), lietuvių k. 
*Clark's anemone fish ''Amphiprion clarki''
Maldyvinis jūrų klounas

**Maldyvinis jūrų klounas** (*Amphiprion nigripes*) – vienuolžuvinių (*Pomacentridae*) šeimos žuvis, gyvenanti simbiozėje su aktinijomis. Kūnas iki 11 cm ilgio.

Paplitęs tarp koralinių rifų Indijos vandenyne ties Maldyvais ir Šri Lankoje. Gyvena nuo 1 iki 25 m gylyje. Paprastai randamas rifų pakraščiuose.

## Nuorodos
* Akvariumai – rifiniai ir juriniai: ''Amphiprion nigripes'' 
* Species summary: ''Amphiprion nigripes '' Regan, 1908
Donjanos nacionalinis parkas

**Donjanos nacionalinis parkas** (isp. *Parque Nacional de Doñana*, arba *Coto de Doñana*) yra Ispanijos pietvakariuose, Andalūzijoje, Huelvos ir Sevilijos provincijose. Tai didžiausias nacionalinis parkas Ispanijoje, užimantis 543 km² teritoriją Gvadalkivyro (*Guadalquivir*) upės žiotyse.

Donjanos nacionalinis parkas – vienas svarbiausių Europos faunos ir floros rezervatų. Čia gyvena retos ir nykstančios rūšys, pavyzdžiui, karališkasis erelis ir lūšis, apsistoja daugelis migruojančių paukščių, ypač laukinių, atkeliaujančių iš Skandinavijos ir Rusijos.

Donjanos parkas prasideda nuo Atlanto vandenyno skalaujamo paplūdimio. Už paplūdimio kyla balto smėlio kopos, pilnos įdubų, vadinamų *corrales*, pavasarį prisipildančių vandens. Šios kopos panašios į Sacharos, tik vietoje vėduoklinių palmių čia auga pušys. Už kopų prasideda tikrasis Donjanos parkas – miškai, ežerai ir krūmai, kadaise buvę *Medinos Sidonijos* hercogų ir Ispanijos karalių medžioklės plotai.

Donjanos pavadinimas kilęs iš donjos Anos, septintojo hercogo žmonos, vardo. Šis hercogas įėjo į istoriją kaip ispanų „Nenugalimosios armados“ vadas.

Tarp Donjanos pušynų yra kelių spalvų ežerų. *Čarko del Toro* vanduo juodas, o *Santa Olalos* – skaisčiai žalias. Juose veisiasi kiautuotieji vėžiagyviai.

Už Donjanos miškų plyti pelkės *Las Marismas*. Nuo rudens iki ankstyvos vasaros šis plotas būna užtvindytas – susidaro vienas didžiausių Europos ežerų. Čia apsistoja daugiau nei 200 rūšių paukščiai. Jie, migruodami tarp Afrikos ir Šiaurės Europos, perskrenda netoli esantį Gibraltaro sąsiaurį.

## Nuorodos
* Donjanos nacionalinis parkas UNESCO paveldo sąraše 
* Donjanos nacionalinis parkas
Ugninis jūrų klounas

**Ugninis jūrų klounas** (*Amphiprion melanopus*) – vienuolžuvinių (*Pomacentridae*) šeimos žuvis. Kūnas iki 12 cm ilgio, su viena balta juosta, esančia prieš akis. Nugarinis pelekas raudonas. 

Gyvena tarp koralinių rifų simbiozėje su aktinijomis, iki 18 m gylyje. Minta smulkiais bestuburiais, planktonu. Paplitęs Ramiojo vandenyno vakarinėje dalyje, tropiniuose vandenyse.

Akvariumuose yra agresyvūs, todėl patariama laikyti tik vieną tokią žuvį. 

## Nuorodos
*Akvariumai – rifiniai ir juriniai: ''Amphiprion melanopus'' 
*Red and Black Anemonefish Amphiprion melanopus Bleeker, 1852
Rausvasis skunkinis jūrų klounas

**Rausvasis skunkinis jūrų klounas** (*Amphiprion perideraion*) – vienuolžuvinių (*Pomacentridae*) šeimos žuvis. Kūnas iki 10 cm ilgio, rausvai rožinis, su baltomis juostomis, einančiomis burnos šonais ir išilgai nugaros. Nugarinis pelekas baltas.

Gyvena koraliniuose rifuose simbiozėje su aktinijomis, 3-30 m gylyje. Maitinasi bentosiniais dumbliais ir zooplanktonu.

Paplitęs Ramiajame vandenyne nuo Filipinų iki pietų Australijos.

## Nuorodos
*Pink Anemonefish Amphiprion perideraion Bleeker, 1855 
*Pink anemone fish ''Amphiprion perideraion''  
*Amphiprion perideraion (false skunkstriped anemonefish)
Kalirhojė (palydovas)

**Kalirhojė**  (*Kallichore*; ) arba **Jupiteris XLIV** – gamtinis Jupiterio palydovas, atrastas 2003 m. astronomų grupės iš Havajų universiteto, kuriai vadovavo Scott S. Sheppard (David C. Jewitt, Jan Kleyna, Yanga R. Fernández). Iškart po atradimo palydovui suteiktas pavadinimas **S/2003 J 11**. Vėliau pavadintas Dzeuso duktės, vienos iš mūzų, vardu. 

Priklauso Karmės palydovų grupei. 
## Šaltiniai
Verdono tarpeklis

**Verdono tarpeklis** ( arba *Grand canyon du Verdon*) yra Prancūzijos pietryčiuose, Alpėse.

Verdono tarpeklis yra apie 20 km ilgio ir iki 700 m gylio. Tai didžiausias tarpeklis Europoje. Plačiausia jo vieta viršuje – daugiau nei 1,6 km pločio, tačiau dugne uolų sienos kartais nutolusios viena nuo kitos ne daugiau nei per keletą metrų.

Verdono tarpeklis susidarė srauniam vandeniui vis giliau graužiant Verdono upės vagą klintinėje Aukštutinio Provanso plynaukštėje. Kadangi į plynaukštę krintantis lietus susigeria į žemę, nesusidaro upeliai, kurie graužtų ir lygintų tarpeklio uolų sieną.

Iki 1905 m. niekas nebuvo perplaukęs viso Verdono tarpeklio. Tik tada *Eduardas Martelis* (*Édouard-Alfred Martel*) (1859–1938), urvų tyrinėjimo (speleologija) Prancūzijoje pradininkas, nuvedė per jį ekspediciją.

## Nuorodos
* Verdono tarpeklis  
* Verdono tarpeklio nuotraukos
Sebės jūrų klounas

**Sebės jūrų klounas** (*Amphiprion sebae*) – vienuolžuvinių (*Pomacentridae*) šeimos žuvis. Kūnas iki 16 cm ilgio. Patelė yra gerokai didesnė už patiną. Kai kurie individai yra visiškai juodos spalvos, su šonuose baltomis juostomis. Gyvena koraliniuose rifuose simbiozėje su aktinijomis.

Paplitęs šiaurinėje Indijos vandenyno dalyje. Agresyvus, todėl akvariumuose patariama laikyti nedaug šios rūšies žuvų.

## Nuotraukos
*Akvariumai – rifiniai ir juriniai: Amphiprion sebae 
*Sebae Clownfish Seba's Anemonefish
Oranžinis skunkinis jūrų klounas

**Oranžinis skunkinis jūrų klounas** (*Amphiprion sandaracinos*) – vienuolžuvinių (*Pomacentridae*) šeimos žuvis. Kūnas iki 13 cm ilgio, oranžinės spalvos, išilgai nugaros su balta juosta, einančia nuo lūpų iki uodegos.

Gyvena simbiozėje su aktinijomis. Paplitęs vakarų Ramiajam vandenyne.

## Nuorodos
*Orange anemone fish Amphiprion sandaracinos  
*Orange Skunk Clownfish 
* Amphiprion sandaracinos (orange anemonefish)
Erinomė (palydovas)

**Erinomė** arba **Jupiteris XXV** – Jupiterio palydovas, atrastas 2003 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Eugene A. Magnier, Yanga R. Fernández). Iškart po atradimo palydovui suteiktas pavadinimas **S/2000 J 4**. Vėliau duotas Erinomės (romėnų mitologija), Jupiterio meilužės, vardas. 

Priklauso Karmės palydovų grupei. 
## Šaltiniai
Aoidė (palydovas)

**Aoidė** arba **Jupiteris XLI** – Jupiterio palydovas, atrastas Havajų Universiteto astronomų komandos, kuriai vadovavo Scott S. Sheppard, 2003 m. Iškart po to palydovui suteiktas pavadinimas **S/2003 J 7**. Vėliau pavadintas vienos iš trijų Pauzanijaus mūzų vardu (žr. Aoidė). 

Priklauso Pasifės palydovų grupei.   

## Šaltiniai
Laibadyglė opuncija

**Laibadyglė opuncija** (*Opuntia aciculata*) – kaktusinių (*Cactaceae*) šeimos augalas. Aukštis iki 90 cm.

Auga Meksikoje.

## Nuotraukos
*  Opuntia aciculata
Stambiavaisė opuncija

**Stambiavaisė opuncija** (*Opuntia engelmannii*) – kaktusinių (*Cactaceae*) šeimos stambus, segmentuotas augalas. Žiedai geltoni ar rausvi.

Auga JAV pietvakariuose, dykumose, ir Meksikoje.

## Nuorodos
* Opuntia engelmannii (''Engelmann’s prickly pear'')
Figavaisė opuncija

* *Cactus decumanus*;
* *Cactus ficus-indica*;
* *Opuntia cordobensis*;
* *Opuntia decumana*;
* *Opuntia ficus-indica* var. *gymnocarpa*;
* *Opuntia gymnocarpa*;
* *Opuntia maxima*;
* *Opuntia paraguayensis*

**Figavaisė opuncija** (*Opuntia ficus-indica*) – kaktusinių (*Cactaceae*) šeimos augalas. Vaisiai ir augalo nareliai („nopales“) vartojami maistui ir pašarui.
Trapioji opuncija

**Trapioji opuncija** (*Opuntia fragilis*) – kaktusinių (*Cactaceae*) šeimos augalas.

## Nuorodos
* ''Opuntia fragilis'' (Nutt.) Haw. 
* ''Opuntia fragilis''
Ritvė

**Ritvė** (*Austrocylindropuntia*) – kaktusinių (*Cactaceae*) šeimos augalų gentis, kuriai priklauso cilindriškos išvaizdos kaktusai su gumbuotomis šaknimis.

Paplitusi Pietų Amerikoje: Argentinoje, Bolivijoje, Ekvadore ir Peru.

Gentyje yra 11 rūšių:
* Paprastoji ritvė (*Austrocylindropuntia cylindrica*)
* *[[Austrocylindropuntia floccosa]]*
* *[[Austrocylindropuntia hirschii]]*
* *[[Austrocylindropuntia lagopus]]*
* Retadyglė ritvė (*Austrocylindropuntia pachypus*)
* *[[Austrocylindropuntia punta-caillan]]*
ir kt.

## Nuorodos
* ''Austrocylindropuntia''
Liudvikas Abromavičius (1888)

**Liudvikas Abromavičius** (1888 m. gegužės 8 d. Radviliškyje – 1966 m. balandžio 5 d. Varšuvoje) – pedagogas, Lietuvos, Telšių ir Kauno politinis bei visuomenės veikėjas.

## Biografija
1908 m. baigė Šiaulių berniukų gimnaziją, 1914 m. Kijevo universiteto Gamtos fakultetą. Už politinę veiklą 6 mėn. kalintas Kijevo kalėjime.

1915 m. įsteigė Ubiškės pradžios mokyklą, 1918 m. – Telšių Žemaitės gimnaziją ir lenkų vidurinę mokyklą. 1919–1920 m. Telšių miesto burmistras, organizavo Telšių apskrities komitetą, dalyvavo kovose su bermontininkais. Telšių, Varnių ir kitų kooperatyvų steigėjas.

1920 m. Telšių progimnazijos suaugusiems steigėjas, vienas iš Telšių mokytojų seminarijos steigėjų. 1925 m. Kauno 3-sios gimnazijos direktorius, vėliau – Kauno Adomo Mickevičiaus gimnazijos referentas, direktorius.

Nuo 1912 m. Lietuvos socialdemokratų partijos (LSDP) narys, 1931 m. LSDP XIII suvažiavime išrinktas revizijos komisijos nariu. Socialistų Darbininkų Internacionalo IV kongrese dirbo ekonominės krizės komisijoje. Bendradarbiavo laikraščiuose „Žemaitis“, „Socialdemokratas“, mokyklinių vadovėlių autorius.

## Bibliografija
* Praktiniai chemijos darbai (1929 m.).

## Išnašos
Ija

**Ija** () – upė Rusijoje, Sibire, Irkutsko srityje; Okos (Jenisėjaus baseinas) kairysis intakas. Prasideda Rytų Sajane Chijano vardu, aukštupyje slenkstėta. Teka į šiaurę toliau per Irkutsko-Čeremchovo lygumą. Įteka į Bratsko tvenkinio Okos įlanką.

Didžiausi intakai: Kirėjus (dešinysis), Ikėjus, Iliras (kairieji).

Upė laivuojama 138 km nuo žiočių. Prie Ijos įsikūręs Tuluno miestas.

## Šaltiniai
Eurovizijos dainų konkursas 1961

**1961 m. Eurovizijos dainų konkursas** – šeštasis Eurovizijos dainų konkursas, vykęs 1961 m. kovo 18 d. Kanuose, Prancūzijoje. Konkurso nugalėtoju tapo Liuksemburgo atstovas Jean-Claude Pascal su daina „Nous les amoureux“.
Absoliutus blogis

**Absoliutus blogis** () – 2002 m. siaubo ir mokslinės fantastikos veiksmo filmas, paremtas „Capcom“ kompanijos sukurtu kompiuteriniu žaidimu „Resident Evil“. Pagrindinį vaidmenį atlieka Milla Jovovich. 2004 filmas susilaukė tęsinio „Absoliutus blogis: Apokalipsė“.

## Siužetas

Filme pasakojama apie ypatingai slaptoje požeminėje laboratorijoje įvykusią katastrofą, dėl kurios miršta visi jos darbuotojai ir tampa zombiais. Tirti katastrofos pasiunčiama komanda, kuriai tenka susidurti ne tik su zombiais, bet ir su išprotėjusiu komplekso dirbtiniu intelektu bei išsilaisvinusia pabaisa.

## Aktoriai
: *Aktorius – filmo veikėjas*
* Milla Jovovich – Alice
* Michelle Rodriguez – Rain Ocampo
* Eric Mabius – Matt Addison
* James Purefoy – Spence Parks
* Martin Crewes – Chad Kaplan
* Colin Salmon – One
* Ryan McCluskey – Mr. Grey
* Oscar Pearce – Mr. Red
* Indra Ové – Ms. Black
* Anna Bolt – Dr. Green
* Joseph May – Dr. Blue
* Robert Tannion – Dr. Brown
* Heike Makatsch – Dr. Lisa Addison
* Jaymes Butler – Clarence the Security Guard
* Stephen Billington – Mr. White
Congratulations (Eurovizija)

**„Congratulations“** (*Sveikinimai*) – 2005 metų spalio 22 dieną vykęs koncertas, skirtas paminėti Eurovizijos gyvavimo penkiasdešimtmetį. Koncerte, kaip ir eiliniame „Eurovizijos“ renginyje, žiūrovai rinko labiausiai jiems patikusią praeitame penkiasdešimtmetyje „Eurovizijos“ dainų konkurse grotą dainą.

## Galerija

Vaizdas:SwedenCongratula.jpg|„Waterloo“
Vaizdas:IrelandCongratula.jpg|„Hold Me Now“
Vaizdas:UKCongratula.jpg|„Congratulation“
Vaizdas:TurkeyCongratula.jpg|„Everyway That I Can“
Vaizdas:GermanyCongratula.jpg|„Ein bisschen Frieden“
Vaizdas:SpainCongratula.jpg|„Eres tu“
Vaizdas:LuxembourgCongratula.jpg|„Poupée De Cire, Poupée De Son“
Vaizdas:LysAssiaCongratulations.jpg|Lys Assia – 1956 m. Eurovizijos nugalėtoja


## Nuorodos
* Oficialus „Congratulations“ tinklalapis
* „Congratulations“ rezultatai
Tikroji opuncijėlė

**Tikroji opuncijėlė** (*Brasiliopuntia brasilensis*) – kaktusinių (*Cactaceae*) šeimos augalas, vienintelė rūšis monotipinėjė **opuncijėlės** (*Brasiliopuntia*) gentyje.

File:Brasiliopuntia brasiliensis Prague 2014 1.jpg
File:Opuntia brasiliensis 2015-05-29 OB 124.jpg


## Nuorodos
Kalykė (palydovas)

**Kalykė** (*Kalyke*, ) arba **Jupiteris XXIII** – Jupiterio palydovas, atrastas 2000 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Yanga R. Fernández, Eugene A. Magnier). Iškart po atradimo palydovui suteiktas pavadinimas **S/2000 J 2**. 

Priklauso Karmės palydovų grupei. Kalykė pastebimai raudonesnė nei kiti šios grupės nariai, nors jie visi yra rausvo atspalvio.

## Pavadinimas
Graikų mitologijoje, Kalykė yra Endimiono motina.  Endimionas – gražus jaunuolis, kuris didžiąją savo gyvenimo dalį praleido amžinai miegodamas.

## Šaltiniai
Durklas (reikšmės)

Žodis **durklas** reiškia:

* durklas – smailus trumpas geležtinis ginklas:
** pariravimo durklas – fechtavime naudojamas durklas;
** skleistinis durklas – durklas su sudėtine geležte;
* durklas – straublinio žinduolio (pvz., dramblio) ypatingas dantis, kurį nespecialistai paprastai vadina *dramblio iltimi*.

Susiję terminai:
* durklažuvė – žuvų rūšis;
* durkladantinės – žuvų šeima;
* durklasnukės lydekaitės – žuvų šeima;
* durklinės lūpažuvės – žuvų gentis.
Super Aguri F1

**Super Aguri F1** – buvusi japonų Formulės 1 komanda debiutavusi 2006 m. Formulės 1 čempionate. Neoficialiai komanda buvo vadinama "Honda B komanda", nes ekipai variklius ir finansinę pagalbą kurį laiką teikė Honda ekipa. Komandą įkūrė buvęs F-1 pilotas Aguri Suzuki. 

Honda ekipai atsisakius teikti visapusę pagalbą, po ilgų rėmėjų paieškų 2008 m. gegužės 6 d. ekipa oficialiai paskelbė apie pasitraukimą iš Formulės-1.

## Istorija
### 2006

2006 m. ekipa naudojo buvusios Arrows ekipos bolidą su perdaryta važiuokle, o jau sezono viduryje, padedama „Honda“ komandos, pristatė savąjį SA06 bolidą. Šiame sezone ekipai skirtingu laiku atstovavo net keturi pilotai - Takuma Sato, Yuji Ide, Franck Montagny ir Sakon Yamamamoto. Lenktynėse pasiekusi geriausią rezultatą 10 vietą Brazilijos GP galutinėje rikiuotėje ji buvo paskutinė - 11.

### 2007
2007 m. ekipai atstovavo pilotai Takuma Sato ir Anthony Davidson. Sezonas susklostė žymiai sėkmingiau, nei debiutinis. Nors vienas jos lenktynininkas finišą pasiekdavo visuose sezono etapuose. Taškus rinko tik T. Sato, pasiekęs 8 vietą Ispanijoje ir finišavęs 4-tas Kanados GP. To komandai užteko, kad galutinėje įskaitoje užimtų 9 vietą, nuo pagrindinės Honda ekipos atislikusi tik 2 taškais.

### 2008
Sezone ekipai atstovaus tie patys pilotai - Takumo Sato ir Anthony Davidsonas. Tiesa, ekipa nedalyvavo nei vienuose iki sezoniniuose bandymuose, nes yra kamuojama finansinių problemų. 

Kovo 10 d. buvo paskelbta, kad A. Suzuki parduoda savo akcijas "Magma Group" koncernui. Tačiau kiek vėliau buvo pranešta, kad "Magma Gruop" atsisakė savo planų. „Su gailesčiu pranešame, kad komanda dabar turi apgalvoti savo ateitį „Formulėje-1“, bet mes ir toliau deramės su kitais galimais pirkėjais“ pranešė komandos atstovai.

Gegužės 6 d. komanda oficialiai patvirtino nutraukianti sportinę veiklą ir pasitraukianti iš Formulės 1 čempionato. Komandos likimas buvo nuspręstas Honda kompanijos valdybos posėdžio metu.

## Pilni Formulės 1 rezultatai

## Nuorodos
* Super Aguri svetainė 
* Komandos fanų svetainė 

## Šaltiniai
Kalihau (palydovas)

**Kalihau** (*Callirrhoe*; ) arba **Jupiteris XVII** – vienas toliausiai nuo Jupiterio nutolęs jo gamtinis palydovas. Atrastas Arizonos Universiteto vykdomomos programos Spacewatch 1999 m. spalio 6 d., tačiau pavadintas, kaip asteroidas – **1999 UX<sub>18</sub>**. 2000 m. liepos 18 d., Tim Spahr nustatė, kad šis „asteroidas“ skrieja apie Jupiterį, todėl padarė išvadas, kad tai naujas Jupiterio palydovas, jam suteiktas pavadinimas **S/1999 J 1**.

Priklauso Pasifės palydovų grupei.
Eurinomė (palydovas)

**Eurinomė** (*Eurydome*; ) arba **Jupiteris XXXII** – gamtinis Jupiterio palydovas, atrastas 2001 m. Havajų Universiteto astronomų komandos, kuriai vadovavo Scott S. Sheppard (David C. Jewitt, Jan Kleyna). Iškart po atradimo naujajam palydovui suteiktas pavadinimas **S/2001 J 4**. Vėliau pavadintas charičių motinos vardu. 

Priklauso Pasifės palydovų grupei.
Clyde Drexler

**Klaidas Ostinas Dreksleris** (, g. 1962 m. birželio 22 d. N. Orleanas, Luiziana) – buvęs NBA krepšininkas, olimpietis.

Didžiausia sėkmė lydėjo Drekslerį 1995 m., kai jis kartu su Hakeem Olajuwon ir Houston Rockets pagaliau laimėjo NBA čempionų žiedus. Prieš tai jis dukart buvo suklupęs finale – 1990 m. prieš Detroito „Pistons“ ir 1992 m. prieš Čikagos „Bulls“. Kaip Svajonių komandos narys jis laimėjo olimpinį auksą 1992 m. Barselonoje.

1996 m. Dreksleris buvo įtrauktas NBA 50-mečio Visų laikų komandą. Nuo 2004 m. jis yra Krepšinio šlovės muziejaus narys.

Drexleris tapo dvidešimt ketvirtu žaidėju, kuriam pasisekė įmesti daugiau kaip 20 000 taškų per NBA karjerą. Net 10 kartų rungtyniavęs NBA Visų žvaigždžių rungtynėse, Dreksleris atstovavo Portlando „Trail Blazers“. 1995 m. jis iškeitė klubą į Hiustono „Rockets“, kur ir baigė savo žaidėjo karjerą 1998 metais.

## Šaltiniai
Eurovizijos dainų konkursas 1962

**1962 m. Eurovizijos dainų konkursas** – septintasis Eurovizijos dainų konkursas, vykęs 1962 m. kovo 18 d. Liuksemburge, Liuksemburgo mieste. Konkurso nugalėtoja tapo Prancūzijos atstovė Isabelle Aubret su daina „Un premier amour“.

## Rezultatai
Pika

**Pika** – ilga ietis briaunotu antgaliu. Antgalis paprastai tribriaunis ar keturbriaunis. Bendras ilgis – iki 3-4 m, antgalio ilgis ~12 cm, masė 3-4 kg.

Senas pėstininkų ir raitelių ginklas. Daugelio valstybių pėstininkai plačiai naudojo kirstynėse iki XVIII a.
Pikos atsirado kaip ieties variantas, pritaikytas pramušinėti šarvus, kuriuos sunkiai įveikdavo akstys ir paprastos ietys, kurių antgaliai paprastai būdavo plokšti (durklo tipo). Tuo tarpu daugmaž taisyklingo trikampio ar keturkampio skerspjūvio pikų antgaliai turėdavo mažesnį skerspjūvio plotą, todėl smūgio metu energija koncentruodavosi į mažesnį šarvų plotą. Dėl šios priežasties iš plačiaašmenių iečių atsirado pikos, iš plačių durklų – stiletai, o iš kalavijų – končiarai ir estokai.

Pikų antgaliai paprastai būdavo briaunoti, su vagelėmis. Briaunos paprastai būdavo pagaląstos, todėl antgaliui smingant į kūną jos pjaudavo aplinkinius audinius, darydamas pavojingesnę žaizdą (paprastas kūgiškas smaigalys tokiu atveju praduriamus audinius praskečia, o ištraukus žaizda vėl susiaurėja). Antgalio vagelės didino briaunų aštrumą ir mažino antgalio masę nemažinant antgalio tvirtumo. Antgalį sudarydavo geležtė, mova ir nuo movos einančios juostos, kurios sutvirtindavo kotą ir trukdydavo jį perkirsti.

XVIII a. pėstininkams kaunantis su kavaleristais pikininkai paprastai stovėdavo pirmose gretose ir kavaleristams neleisdavo prisiartinti prie muškietininkų. Kavaleristai taip pat naudojo pikas, nors jos dažnai būdavo trumpesnės negu pikininkų. Rusijos kariuomenėje kazokai naudojo pikas iki pat Rusijos pilietinio karo pabaigos. TSRS Raudonosios Armijos kavalerija pikas naudojo iki 1931 m., o kazokai – iki 1941 m.

Kaunantis pikininkams su pikininkais pranašumą turėdavo tie, kurių pikos būdavo ilgesnės. Todėl kai kada naudodavo ir 6 m ilgio pikas. Jas darydavo iš gerai apdoroto uosio, į galą kotai būdavo kiek smailėjantys, kad būtų lengvesnės. Tokios ilgos pikos visiškai netikdavo artimai kovai, todėl pikininkai visada turėdavo kalavijus ar durklus, o kartais – ir mažus skydus.

## Literatūra

* Weapons: An International Encyclopedia from 5000 B.C. to 2000 A.D. 1991
* Асмолов К.В. История холодного оружия. Восток и запад. Ч.1. 1993
* Попенко В.Н. Холодное оружие. Энциклопедический словарь. 1996
Šliaužiančioji opuncija

**Šliaužiančioji opuncija** (*Opuntia humifusa*) – kaktusinių (*Cactaceae*) šeimos augalas. Iš areolės auga tik vienas dyglys, bet gausu glochidžių, kurios turi kabliukus ir įsminga į odą taip, kad sunku ištraukti.

Auga dykvietėse, šalikelėse. Paplitęs JAV šiaurės rytuose ir net Kanados rytinėje dalyje.

## Nuorodos
* ''Opuntia humifusa''
Medelinė opuncija

**Medelinė opuncija** (*Opuntia imbricata*) – kaktusinių (*Cactaceae*) šeimos krūmiškos išvaizdos kaktusas su daug šakų. Aukštis iki 3 m, bet stiebas trumpas ir sumedėjęs. Ant cilindriškų narelių esančių areolių išauga keli smailūs dygliai. Žiedai stambūs, iki 8 cm skersmens, rausvai violetiniai, kartais būna ir kitokių atspalvių.

Paplitusi Meksikos šiaurėje ir JAV pietuose.

## Nuorodos
* Plants For A Future: Database Search Results: ''Opuntia imbricata''
* Opuntia imbricata (Haw.) DC.
Logaritmas

Matematikoje skaičiaus **logaritmas** ( – santykis +  – skaičius) – laipsnio rodiklis, kuriuo reikia pakelti kitą fiksuotą skaičių (pagrindą), kad būtų gautas tas skaičius. Logaritmas yra atvirkštinė pagrindo kėlimo laipsniu funkcija. Veiksmas, kuriuo randamas skaičiaus logaritmas vadinamas **logaritmavimu**, o priešingas veiksmas vadinamas **potencijavimu** arba **antilogaritmavimu**.

Pavyzdžiui, 1000 logaritmas pagrindu 10 yra 3, nes 10 pakėlus 3 laipsniu gaunamas 1000: . Bendru atveju, bet kuriems dviem realiems skaičiams *b* ir *x*, kur *b* yra teigiamas ir *b* ≠ 1,
:  y=b^x\Leftrightarrow x=\log_b(y) 

Logaritmas, kurio pagrindas skaičius 10, yra vadinamas dešimtainiu logaritmu ir yra taikomas inžinerijoje. Logaritmas pagrindu e (≈ 2,718) yra vadinamas natūriniu logaritmu ir yra plačiai naudojamas grynojoje matematikoje, ypač integraliniame ir diferencialiniame skaičiavime. Dvejetainis logaritmas naudoja pagrindą 2 (*b* = 2), naudojamas kompiuterių moksle.

Logaritmus atrado ir tyrė jų savybes škotų matematikas Džonas Neperis 1614 m., jis taip pat sukūrė „Nepero lazdeles“, kurios palengvino logaritmų skaičiavimą. Šiuolaikinį logaritmų žymėjimą įvedė XVIII a. Leonardas Euleris.

Praktiniams logaritmų skaičiavimams ilgą laiką buvo plačiai naudojama logaritminė liniuotė, kurią ilgainiui pakeitė šiuolaikiniai skaičiuotuvai.

## Veiksmai su logaritmais
**Logaritmų sudėties pakeitimas sandauga**

log_b(x)+log_b(y) yra lygus log_b(xy)

Pavyzdžiui: log_2(4)+log_2(8)=log_2(4*8)=log_2(32)=5

Įrodymas: log_2(4)=2,o log_2(8)=3, taigi 2+3=5.;

**Logaritmų atimties pakeitimas dalyba**

Logaritmų atimtis yra priešingas veiksmas sudėčiai, todėl pologaritminius reiškinius (pažymėta raide 'X') reikės dalinti.

Pavyzdžiui: log_2(8)-log_2(4). Šis reiškinys bus lygus log_2(8/4), taigi jis lygus log_2(2)=1.

Įrodymas: 3-2=1.

**Pastaba: logaritmo pagrindas (pažymėta raide b) turi būti didesnis už nulį ir nelygus 1, o pologaritminis reiškinys (X) didesnis už 0.**

## Logaritmų savybės
a^{\log_ab}=b\log_{10}a=\lg a\log_ea=\ln a\ln1=0\log_a1=0\log_aa=1\log_a(x \cdot y)=\log_ax+\log_ay\log_a \Big(\frac {x} {y}\Big)=\log_ax-\log_ay\log_a(x^k)=k \cdot \log_ax\log_ax= \frac {\log_cx} {\log_ca} – pagrindų keitimo formulė.\log_{a^n}x^n=\log_ax\log_{a^n}x= \frac {1} {n} \log_ax\log_{a^n} {x^m}= \frac {m} {n} \log_ax

:Pavyzdžiu patvirtinsime šitą formulę:
:\log_ax= \frac {\log_cx} {\log_ca}.
:\log_2 256=\log_2 2^8=8;
:\frac{\log_4 256}{\log_4 2}=\frac{\log_4 4^4}{\log_4 4^{1\over 2}}=\frac{4}=8;
:čia a=2, x=256, c=4.

## Šaltiniai
Armėnų kalba

**Armėnų kalba** (*Հայերեն*) – armėnų tautos kalba, priklauso indoeuropiečių kalbų grupei, tarp kurių yra viena iš seniausių, turinčių rašto sistemą, ir sudaro atskirą grupę (su kai kuriomis išnykusiomis kalbomis bandoma įtraukti į paleobalkanų kalbų grupę).

Armėnų bendrinės kalbos istorija dalinama į 3 periodus: senąjį (406 – XI a., bendrinė kalba vadinosi grabar), vidurinį (XI – XVII a.) ir naująjį (nuo XVII a.).

Armėnų kalboje yra 6 balsinės ir 30 priebalsinių fonemų. Daiktavardis turi 2 skaičius. Keliuose dialektuose išliko dviskaita. Giminės išnyko. Egzistuoja postpozicinis žymimasis artikelis. Yra 7 linksniai ir 8 linksniavimo tipai. Kalba – agliutinacinė. Veiksmažodis dabartinėje armėnų kalboje kaitomas asmenimis, skaičiais, laikais, turi nuosakas ir veikslus.

Kalbai užrašyti vartojamas armėnų raštas.

## Taip pat skaitykite
* vakarų armėnų kalba

## Nuorodos
* Armėnų kalbos pradžiamokslis (rusų ir anglų kalbomis) 
* Armėnų-anglų, anglų-armėnų kalbų žodynas 
* ISO 9985, standartas armėnų rašmenų perrašai į lotyniškuosius
*
Amharų kalba

**Amharų kalba** (**''አማርኛ** /amarɨɲɲa/'') – amharų tautos kalba, Etiopijos valstybinė kalba. Taip pat paplitusi tarp kaimyninių šalių tautų (Eritrėjoje, Somalyje ir rytinėje Sudano dalyje).

Amharų kalboje sąlyginai išskiriami 3 silpnai tarpusavyje besiskiriantys dialektai: šoanų, godžamų ir gondarų.

Amharų kalbos fonetinė sistema turi 7 balsinių ir 28 priebalsinių fonemų, tarp jų ir vieno faringalinio h ir laringalinio ?.

## Rašto sistema
Raštas paremtas etiopų raštu su papildomais ženklais sukurtais specifiniams amharų kalbos garsams perduoti, taip pat nėra tradicinio žodžių sudalijimo dviem taškais. Pirmi žinomi įrašai amharų kalba („karo dainos“) datuojami XIV a.

Jei nematote amharų rašto simbolių, pasinaudokite vienu iš nemokamų etiopiškų šriftų:
* GF Zemen
** [ftp://ftp.ethiopic.org/pub/fonts/TrueType/gfzemenu.ttf tik šriftas]
** [ftp://ftp.ethiopic.org/pub/fonts/TrueType/GeezFontInstall.exe (self install 9x/Me/NT/2K/XP]
* Ethiopia Jiret
** self install
** tik šriftas

## Nuorodos

* 
* Amharų - anglų - amharų kalbų žodynas 
* Amharų kalbos pavyzdys su vertimu į anglų kalbą
Trumpašerė opuncija

**Trumpašerė opuncija** (*Opuntia microdasys*) – kaktusinių (*Cactaceae*) šeimos krūmiškos išvaizdos augalas. Stiebas iki 1 m, sudarytas iš apvalių narelių, nusėtų gausybe glochidžių. Žiedai sodriai geltonos spalvos, apie 4–5 cm skersmens.

Paplitusi Meksikos centrinėje ir šiaurinėje dalyje. Tai vienas iš populiariausių auginamų kaktusų, bet turi labai daug glochidžių, kuriomis galima rimtai susižeisti odą, nes sunku jas ištraukti.

## Nuorodos
* Plants For A Future: Database Search Results: ''Opuntia microdasys''
* Bunny Ears, Polka Dot Cactus
Aleister Crowley

**Alisteris Kroulis** (**Edward Alexander Crowley**; 1875 m. spalio 12 d. – 1947 m. gruodžio 1 d.) – Anglijos okultistas, magas, mistikas, hedonistas ir seksualinis revoliucionierius.

Alisteris Kroulis visada save vadino masonu, tačiau to teiginio niekas negalėjo patvirtinti ar paneigti. Be okultizmo, Alisteris domėjosi astrologija, joga, poezija, menais.
Azerbaidžaniečių kalba

**Azerbaidžaniečių kalba** (*Azərbaycan dili, Azərbaycan türkcəsi*), arba **azerų kalba** (*Azerice*) – viena iš tiurkų kalbų. Priklauso pietvakarių (ogūzų) grupei, bet turi bruožų, būdingų šiaurės vakarų (kipčiakų) grupės kalboms. Paplitusi Azerbaidžane, Irane, Gruzijoje, Rusijoje, Irake, Turkijoje. Nuo 1991 m. Azerbaidžane vartojama lotynų abėcėlė.

Kalba yra gimininga turkų, turkmėnų, Krymo totorių kalboms. Daug tarmių, kurios skirstomos į Baku, Nuchos ir Kazach-Gandžos grupes. Azerbaidžaniečių kalbos leksikai didelę įtaką padarė persų ir arabų kalbos.

Azerbaidžaniečių literatūros istorija prasideda XVI a., tačiau kraštas buvo taip veikiamas persų kultūros, kad kai kurie Azerbaidžano literatūros veikalai buvo sukurti persų kalba.

## Tarmės
Kalba skirstoma į dvi pagrindines tarmių grupes:
* azj – šiaurės azerbaidžaniečių kalba (Azerbaidžanas ir Kaukazas)
* azb – pietų azerbaidžaniečių kalba (Iranas, Irakas, Turkija)

Kiekviena šių grupių turi daug tarmių. Salčiukų, kaškajų ir chaladžų kalbos neretai taip pat laikomos azerbaidžaniečių tarmėmis.

## Nuorodos

* 
* Anglų-azerbaidžaniečių (azeri) kalbų žodynas
Onanas

**Onanas** ( „stiprus“) Senajame Testamento, Pradžios knygos veikėjas, Jokūbo sūnaus Judo antrasis sūnus, atsisakęs vykdyti levirato įstatymą ir duoti vaikų savo brolio našlei Tamarai. Už tai Dievo buvo nubaustas mirtimi.

Apie tai pasakojanti istorija užrašyta Pradžios knygos 38 skyriuje:

*6 Judas savo pirmagimiui sūnui Erui paėmė žmoną, vardu Tamara. 7 Bet Eras, Judo pirmagimis, buvo nedoras Viešpaties akyse. Viešpats atėmė jam gyvastį. 8 Tuomet Judas tarė Onanui: „Susieik su savo brolio žmona ir, atlikdamas jai svainio pareigą, duok savo broliui palikuonį“. 9 Bet Onanas, žinodamas, kad palikuonis nebus jam, kada tik susieidavo su brolio žmona, išliedavo savo sėklą ant žemės, nes nenorėjo duoti savo broliui palikuonio. 10 Ką jis darė, buvo nedora Viešpaties akyse. Viešpats ir jam atėmė gyvastį.*

Iš Onano vardo kilo terminas „onanizmas“, kuris mūsų laikais dažniausiai siejamas su masturbacija, tuo tarpu kai biblinis Onanas praktikavo lytinio akto nutraukimą.

## Nuorodos
Onano paminėjimas Senajame Testamente
Adelė Majauskienė

**Adelė Majauskienė-Echodienė** (g. 1959 m. spalio 28 d. Balčiuose, Raseinių raj.) – Lietuvos ir Kauno miesto politinė bei visuomenės veikėja.

## Biografija
1977 m. baigė Kauno 33-ią vidurinę mokyklą. 1982 m. baigė Kauno politechnikos institutą, suteikta inžinieriaus – ekonomisto kvalifikacija. 1997 m. Kauno technologijos universiteto Vadybos fakultete baigė vadybos studijų programą ir įgijo kvalifikacinį vadybos mokslo magistro laipsnį.

1982–1987 m. Felikso Dzeržinskio staklių gamybinio susivienijimo biuro viršininkė. 1988–1990 m. Kauno miesto LDT Vykdomojo komiteto Kompleksinio ekonominio ir socialinio vystymo valdybos teritorinės ūkiskaitos skyriaus viršininkė.

1990–1993 m. Kauno miesto savivaldybės valdybos vyriausioji specialistė. 1994–1999 m. Kauno miesto valstybinės mokesčių inspekcijos specialistė, 1999–2006 m. Kauno apskrities valstybinės mokesčių inspekcijos Kauno skyriaus vedėja.

2003–2006 m. vasario mėn. Kauno miesto savivaldybės tarybos narė, Biudžeto ir finansų komiteto pirmininkė. 2006 m. vasario 21 d. – 2007 m. balandžio 12 d. Kauno miesto mero pavaduotoja. 2007–2008 m. Kauno rajono savivaldybės administracijos Garliavos seniūnė. 2008 m. Kauno apskrities viršininko pavaduotoja. 2011 m. Kauno miesto mero patarėja.

2011 m. ir 2011-2014 m. AB Lietuvos paštas Pašto tinklo tarnybos valdymo vadybininkė.

Nuo 2014 m. Valstybinės energetikos reguliavimo tarybos Kauno teritorinio skyriaus vyriausioji specialistė.

1999–2003 m. Lietuvos liberalų sąjungos (LLS) Kauno miesto koordinacinės tarybos narė, LLS Kauno miesto skyriaus iždininkė. 2003–2006 m. Liberalų ir centro sąjungos Tarybos narė, Kauno miesto Centro poskyrio pirmininkė. 2005 m. Kauno politikių klubo „Milda“ prezidentė, 2006 m. pavaduotoja.

## Nuorodos
* 2008 m. Lietuvos Respublikos Seimo rinkimai;
* Anketa ;

## Išnašos
Akmeniai (Kupiškis)

**Akmeniai** – kaimas Kupiškio rajono savivaldybėje, 3 km į pietryčius nuo Palėvenės, 8 km į pietvakarius nuo Kupiškio, abipus Liepojos-Romnų geležinkelio atšakos iš Radviliškio į Daugpilį. Per kaimą teka Akmenos upelis, iš šiaurės prieina Margių, iš šiaurės ritų – Medinų miškai.

## Etimologija

Pavadinimas kilęs iš per kaimą tekančio Akmenos upelio (vandenvardinis vietovardis).

## Istorija

Pirmą kartą kaimas paminėtas 1603 m. ir priklausė poniai Raiskai iš Noriūnų dvaro. 1605 m. Andrius Narusevičius kaimą įkeitė Jonui Stanišauskui, tačiau 1610 m., su Jurgiu Suliatickiu atgavę skolą, gražino jį A. Narusevičiaus našlei Kotrynai ir priklausė Kupiškio dvaro Marnakos vaivadijai. 1681 m. Akmeniai jau minimi Palėvenės bažnyčios metrikų knygose. 1775 m. priklausė Tiškevičienei.

1795 ir 1811 m. minima, jog perpus padalintas kaimas priklausė Oginskiams: viena pusė priklausė Noriūnų dvarui, antra – Noriūnėlių palivarkui (vėliau viena dalis buvo Venclovaičių nuosavybė). 1861–1919 m. priklausė Ukmergės apskrities Subačiaus valsčiaus Levaniškio seniūnijai. 1873 m. per Akmenių žemes nutiestas geležinkelis Daugpilis–Radviliškis. 1919–1940 m. priklausė Panevėžio apskrities Kupiškio valsčiui.

1915–1918 m. Dūdų sodyboje vykdavo Aukštaičių pažangiojo jaunimo organizacijos vakarai, vaidinimai. 1919 m. gegužės 26–28 d. prie kaimo vyko Panevėžio atskirojo bataliono kovos su Kupiškį ginančiais bolševikais.

Sovietmečiu priklausė „Laisvės“ kolūkiui.

## Gyventojai

## Šaltiniai

## Nuorodos
* „NYKSTANTYS AKMENIAI GYVI ŽMONIŲ PRISIMINIMUOSE“
Padrikoji opuncija

**Padrikoji opuncija** (*Opuntia basilaris*) – kaktusinių (*Cactaceae*) šeimos krūmiškos išvaizdos augalas. Stiebas iki 60 cm aukščio, su žalsvais segmentais, kurie 8-14 cm ilgio ir 4-10 cm pločio. Ant jų auga areolės su vienu dygliu arba be jo ir su daug rudų glochidžių, kurios labai rimtai gali sužeisti odą.

Paplitusi JAV pietuose ir Meksikos šiaurėje.

## Nuorodos
* ''Opuntia basilaris'' 
* Mojave National Preserve: ''Opuntia basilaris'' 
* ''Opuntia basilaris''
Kalninė opuncija

**Kalninė opuncija** (*Opuntia phaeacantha*) – kaktusinių (*Cactaceae*) šeimos krūmiškos išvaizdos augalas su besidriekiančiu, iki 1 m ilgio nariuotu stiebu. Nareliai 10-15 cm ilgio, su daug dyglių. Ant dvejų metų senumo ir senesių narelių išauga citrinos geltonumo žiedai.

Paplitęs JAV pietuose. Auga aukštai kalnuose. Populiari rūšis kaktusininkų kolekcijose. Dauginama įsišaknijusiais nareliais.

## Nuorodos
* Desert Prickly Pear ''Opuntia phaeacantha (= O. engelmanii)'' 
* Mojave Prickly Pear
Pliaušketės

**Pliaušketės** – viensėdis Utenos rajono savivaldybėje, į pietus nuo Saldutiškio. Čia yra Labanoro girios apsupta V. Čepulienės kaimo turizmo sodyba, senoviškas kluonas. Už 2 km į šiaurę telkšo Aisetas.

## Gyventojai

## Šaltiniai
Povilai

**Povilai** – kaimas Šilutės rajono savivaldybėje, 2 km piečiau Kintų, tarp Kuršių marių ir Minijos upės. Yra prieplauka, žuvininkystės tvenkiniai, Rūgalių–Povilų tiltas. Ties kaimu kertasi keliai , , .

## Gyventojai

## Šaltiniai
Baskų kalba

**Baskų kalba** (*euskara*, kitais dialektais *euskera*, *eskuara* ir *üskara*) – baskų tautos kalba, kuria šnekama Baskijoje, regione, iš dalies priklausančiame Ispanijai, iš dalies Prancūzijai, kalbančiųjų iš viso 690 tūkst., iš jų 500 tūkst. Ispanijoje. Taip pat yra nemažai baskų kalba kalbančiųjų kitose Europos ir Amerikos šalyse, bendras baskiškai kalbančiųjų skaičius siekia apie 1 mln.

Genetiniai kalbos ryšiai nenustatyti, ji laikoma izoliuota kalba.

Baskų kalbos žodynuose yra iki pusės milijono leksinių vienetų. Tai paaiškinama dideliu kiekiu sinonimų ir dialektinių variantų (tarmių skaičius faktiškai lygus gyvenviečių skaičiui).

Pirma knyga baskų kalba buvo išleista 1545 m. Tai buvo eilėraščių rinkinys *Linguae Vasconum Primitiae*. Antrasis leidinys – Naujasis Testamentas, kuris į baskų kalbą buvo išverstas tik 1576 m. Valdant Fransiskui Frankui, baskų kalbos leidiniai, transliacijos, vardai buvo uždrausti. 1975 m. žlugus Franko Ispanijai, šie draudimai buvo panaikinti.

## Dialektai

Yra 6 pagrindiniai baskų kalbos dialektai: Biskajos, Gipuzkoa, Aukštutinės Navaros (Ispanijoje) ir Žemutinės Navaros, *Lapurdian*, *Zuberoan* (Prancūzijoje).

Plačiai naudojamas standartizuotas dialektas batua, didžiąja dalimi paremtas Gipuzkoa dialektu.

## Abėcėlė
Baskų kalbos abėcėlė
: `'''A а, B b, D d, Dd dd, E e, F f, G g, H h, I i, J j, K k, L l, Ll ll, M m, N n, Ñ ñ, O o, P p, R r, Rr rr, S s, T t, Ts ts, Tt tt, Tx tx, U u, X x, Z z'''`



## Šaltiniai

## Nuorodos

* 
* Baskų-anglų ir anglų-baskų kalbų žodynas
* Baskų-lietuvių kalbų žodynas (reikalinga programa ''Babylon'')
Kazimieras Kuzminskas (1947)

**Kazimieras Kuzminskas** (1947 m. kovo 7 d. Jaskynėje, Baisogalos valsčiuje – 2023 m. gegužės 2 d.) – Lietuvos ir Kauno miesto politinis bei visuomenės veikėjas.

## Biografija
1948 m. su tėvais ištremtas į Krasnojarsko kraštą. Į Lietuvą grįžo 1957 m. 1966 m. baigė Radviliškio rajono Pociūnėlių vidurinę mokyklą. 1973 m. baigė Kauno medicinos institutą, įgijo gydytojo chirurgo specialybę.

1973–1975 m. Plungės rajono centrinės ligoninės chirurgas. 1975–1979 m. Plungės rajono centrinės ligoninės vyr. gydytojo pavaduotojas poliklinikos reikalams. 1979–1985 m. Kauno miesto III klinikinės ligoninės chirurgas. 1985–1992 m. Kauno miesto III klinikinės ligoninės III chirurginio skyriaus vedėjas.

1992 m. Kauno miesto savivaldybės Sveikatos ir socialinių reikalų skyriaus vedėjo pavaduotojas, Sveikatos apsaugos poskyrio vedėjas. 1992–2000 m. ir 2008–2016 m. Lietuvos Respublikos Seimo narys, 1992–2000 m. ir 2012–2016 m. Sveikatos reikalų komiteto narys, 2008–2012 m. Ekonomikos komiteto narys. 2000 m. Kauno medicinos universiteto VI klinikų Vidaus audito tarnybos viršininkas. 2000–2003 m. Kauno onkologinės ligoninės onkologas – chirurgas. 2003–2008 m. Kauno miesto savivaldybės mero pavaduotojas.

1990–1992 m. Kauno miesto tarybos deputatas. 2003–2011 m. Kauno miesto savivaldybės tarybos narys.

1990 m. Krikščionių demokratų partijos (LKDP) narys, 1992 m. LKDP valdybos narys, 1997–2000 m. LKDP valdybos pirmininkas, 2000 m. LKDP valdybos narys, Kauno skyriaus pirmininkas. Nuo 2005 m. partijos Lietuvos krikščionys demokratai (LKD) pirmininko pavaduotojas.

1992 m. Medikų profesinės sąjungos narys, 1995 m. Lietuvos Darbo federacijos pirmininkas. 2003 m. Lietuvos darbo federacijos garbės pirmininkas.

## Nuorodos
* 2008 m. Lietuvos Respublikos Seimo rinkimai.

## Šaltiniai
Afrikinė anzelija

**Afrikinė anzelija** arba **leopardinė orchidėja** (*Ansellia africana*) – gegužraibinių (*Orchidaceae*) šeimos augalas, priklausantis monotipinei **anzelijos** (*Ansellia*) genčiai.

Gentis pavadinta anglų botaniko Džono Anzelo (*John Ansell*) garbei, kuris 1841 m. pirmą kartą rado šios rūšies augalą.

Auga ant medžių kaip epifitas, dažnai miškingose lygumose, žemiau nei 700 m aukštyje, retai iki 2200 m.

Paplitusi Pietų ir Centrinės Afrikos tropikuose.

Tai epifitinė, kartais terestrinė, orchidėja auganti ant aukštų medžių. Plonos baltos orinės šaknys- šios orchidėjos skiriamasis ženklas. Jos auga aukštyn, sudarydamos krepšelio formos darinį aplink geltonas pseudobulbas. Šios pseudobulbos gali užaugti iki 60 cm aukščio. Iš vienos pseudobulbos išauga 5-7 lapai. Tai tokia didžiulė orchidėja, kad kartais didieji apuokai jos šaknų „krepšelyje“ suka savo lizdus.

## Priežiūra
Namuose laikomos anzelijos būna mažesnio dydžio hibridai. Šiai orchidėjai būtinas apie 70-75% oro drėgnumas. Ir tik žiemos mėnesiai gali būti iki 65%.Tarp laistymų substratas turėtų išdžiūti žiemos metu. Šiai orchidėjai būtinos vėsios naktys ramybės periodu. Vasarą, dienos temperatūra turi siekti 25-26°C, o naktį 18-19°C. Vasarą nakties metu temperatūra turėtų siekti 9-11°C, o dienos metu- 21°C.

Šie augalai labai gajūs, todėl tręšimas nėra būtinas dalykas, tačiau šiltuoju metu laiku patariama patręšti šias orchidėjas. Nuo pavasario iki vidurio vasaros tręšti trąšomis, kuriose gausu azoto, o nuo vėlyvos vasaros iki rudens trąšomis, kuriose gausu fosforo.

Substratas turi būti panašus į tokį, kuris naudojamas katlėjoms. Anzelijoms reikalingas didelis vazonas, geriausiai tiks molinis. Būtina gera oro cirkuliacija ir substrato pralaidumas. Persodinama pavasarį kas dveji metai.

## Tarpgentiniai hibridai

* *[[Anaphorchis]]* (× Graphorchis)
* *[[Ansidium]]* (× Cymbidium)
* *[[Catasellia]]* (× Catasetum)
* *[[Cycsellia]]* (× Cychnoches)
* *[[Cyrtellia]]* (× Cyrtopodium)
* *[[Eulosellia]]* (× Eulophia)
* *[[Galeansellia]]* (× Galeandra)
* *[[Promellia]]* (× Promenaea)

## Nuorodos
* Orchidėjų namai: „Afrikinė anzelija“
* American Orchid Society: „Ansellia“
Rotušė

**Rotušė** (iš , nuo  – (miesto) tarybos namai; ) – pagrindinė miesto savivaldybės įstaiga ir pastatas, municipaliteto arba magistrato narių susirinkimo bei savivaldybės administracijos tarnautojų darbo vieta.

## Istorija
Vakarų Europoje savivalda susiformavo XII amžiuje, dalies miestų gyventojams išsivadavus nuo feodalų priklausomybės. Miestams buvo suteikiama Kulmo teisė, Magdeburgo teisė ir kitos privilegijos, tarp jų – teisė rinkti magistratą, kuris įsikūręs Rotušėje, tvarkė organizacinius ir gynybinius miesto reikalus, sprendė civilines bylas. Greta Rotušės aikštėje paprastai būdavo rengiami savaitiniai turgūs ir, kelis kartus per metus – mugės, kurių metu ir buvo skelbiami municipaliteto ar magistrato priimti sprendimai.

## Lietuvoje
Lietuvoje pirmąsias pilietines teises Lietuvos didysis kunigaikštis Gediminas suteikė Vilniaus miestiečiams pagal Rygos miesto pavyzdį. Lietuvos didysis kunigaikštis ir Lenkijos karalius Jogaila 1387 m. Merkinėje išduota privilegija suteikė Vilniaus miestui Magdeburgo teises. Jas išplėtė Didysis kunigaikštis Žygimantas Kęstutaitis savo 1432 m. privilegijoje. Vyriausias miesto administratorius buvo kunigaikščio iki gyvos galvos skiriamas vaitas. Vaito pirmininkaujamas suolininkų teismas nagrinėdavo baudžiamąsias miestiečių bylas. 

Vilniaus rotušė, minima 1432 m., stovėjo ten, kur ir dabar. Joje buvo įrengti posėdžių kambariai, teismo salės, pirklių bendruomenės kambarys, iždinė, raštinė, archyvas, patalpos saiko matams, ginklų sandėliui, rūsiuose – kalėjimas. 1662 m. Rotušės bokšte buvo įmontuotas miesto laikrodis, įrengta atvira galerija, kurioje per šventes grieždavo orkestras. 

Po 1749 m. miesto gaisro rotušę atstatyti buvo pavesta architektui J. K. Glaubicui. 1769 m. darbai buvo baigti, bet po 10 metų pradėjo svirti rotušės bokštas. Jis griūdamas apgadino dalį pastato. Atstatyti rotušę apsiėmė Laurynas Gucevičius. Statybos darbai baigti 1799 m., tačiau interjero dekoravimo darbai vyko ir XIX a. pradžioje. 1808 m. Rusijos caro Aleksandro I nurodymu Vilniaus magistratas buvo išvaikytas, pastatas perduotas teatrui.

Lietuvoje dar yra išlikusios Kauno ir Kėdainių rotušės. Taip pat yra nemažai žinių apie 1885 m. nugriautą renesansinę Merkinės rotušę.

## Nuorodos